Estland premier bedank, ontken skuld | Die Vryburger
Estland premier bedank, ontken skuld
January 15, 2021 - Buitelandse nuus
Juri Ratas, die Eerste Minister van Estland het sy bedanking aangekondig, na 'n ondersoek begin is teen hom en sy party, maar ontken dat hy enige iets verkeerd gedoen het.
Die premier se bedanking het as verrassing gekom nadat sy Sentrale Party se verbintenis met sakelui in die land verdag voorgekom het tydens 'n amptelike ondersoek.
Bewerings en beskuldigings is gemaak dat 'n sakeman wat ook 'n donateur van die party is, het 'n staatslening gekry met "onrealistiese" rentekoers en betalings voorwaardes.
Die Eerste Minister wat sedert 2016 aan bewind is, se bedanking het gelei tot die president, Kersti Kaljulaid, se verantwoordelikheid om ingevolge die grondwet, binne 14 dae 'n nuwe premier aan te wys.
Die uitgaande premier sê hy hoop die ondersoekers sal al die tersaaklike aspekte deeglik ondersoek ten einde die volle waarheid te bekom.